**NOTA DE FUNDAMENTARE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Secţiunea 1***  ***Titlul proiectului de act normativ***  ***Ordonanță de urgență privind Codul administrativ*** | | | | | | | | | |
| ***Secţiunea a 2-a***  ***Motivul emiterii actului normativ*** | | | | | | | | | |
| 1. Descrierea situaţiei actuale | În conformitate cu art. 148 alin. (2) din Constituția României, ca urmare a aderării la Uniunea Europeană, ***„prevederile tratatelor constitutive ale Uniunii Europene, precum şi celelalte reglementări comunitare cu caracter obligatoriu, au prioritate față de dispozițiile contrare din legile interne, cu respectarea prevederilor actului de aderare”,*** iar potrivit prevederilor art. 148 alin. (4), *„Parlamentul, Președintele României,* ***Guvernul*** *şi autoritatea judecătorească* ***garantează aducerea la îndeplinire a obligațiilor rezultate din actul aderării şi din prevederile alineatului (2).****”*  Astfel, programarea Fondurilor Europene Structurale și de Investiții (fonduri ESI) s-a axat pe prioritățile și provocările identificate în contextul semestrului european și al recomandărilor specifice de țară. Prin **Acordul de parteneriat 2014-2020** au fost identificate la nivel strategic **5 provocări de dezvoltare**. În susținerea acestora, în cadrul celor **11 obiective tematice ale Strategiei Europa 2020**, prin programele subsecvente Acordului au fost stabilite prioritățile de investiții către care sunt orientate fondurile ESI.  De asemenea, prin Acordul de parteneriat, **România a asumat finanțarea tuturor obiectivelor tematice stabilite prin Regulamentul 1303/2013, ceea ce a impus aplicarea tuturor celor 36 de condiționalități ex-ante existente în anexa XI a Regulamentului în documentele de programare.**  Pentru îndeplinirea celorlalte 25 condiționalități autoritățile române responsabile au elaborat și asumat **planuri de acțiune, cu măsuri și termene de realizare**. Implementarea acestora a presupus elaborarea a **20 de strategii** (pentru domeniile cercetare, competitivitate, tehnologia informației, schimbări climatice, apă, deșeuri, transport, ocuparea forței de muncă, îmbătrânire activă, tineret, reducerea sărăciei, sănătate, părăsirea timpurie a școlii, învățământ terțiar, învățarea pe tot parcursul vieții, **consolidarea administrație publice,** achiziții publice) și modificări legislative care au însumat aproximativ 32 acte normative (pentru domeniile menționate anterior).  Astfel, în ceea ce privește domeniul **administrație publică și guvernare,** obiectivul tematic identificat și asumat prin **Acordul de parteneriat 2014-2020** se referă la ***Creșterea capacității instituționale a autorităților publice și a părților interesate și o administrație publică eficientă*,** iar condiționalitatea ex-ante aplicabilă, prevăzută în anexa XI a Regulamentului 1303/2013, se referă la *„Existența unui cadru strategic de politică pentru consolidarea eficienței administrative a statelor membre, inclusiv* ***reforma administrației publice****.”,* iarcriteriile de îndeplinire a acestei condiționalități se referă la **existența sau procesul de implementare a unui cadru strategic de politică pentru consolidarea eficienței administrative a autorităților publice ale statului membru și a competențelor acestora** în următoarele aspecte: *o analiză și o planificare strategică a acțiunilor de* ***reformă juridică, organizațională și/sau procedurală;*** *dezvoltarea unor sisteme de management al calității; acțiuni integrate de simplificare și raționalizare a procedurilor administrative; elaborarea și implementarea unor strategii și politici privind resursele umane care să acopere principalele decalaje identificate în acest domeniu; dezvoltarea de competențe la toate nivelurile ierarhiei profesionale din cadrul autorităților publice; dezvoltarea de proceduri și instrumente de monitorizare și evaluare.*  Conform ultimului ***Raport de progres în legătură cu punerea în aplicare a Acordului de Parteneriat*** (august 2017), ***„România continuă să fie caracterizată de o slabă capacitate administrativă a instituțiilor publice și de o predispoziție către birocrație și reglementări exagerate care au o influență puternică asupra competitivității mediului său de afaceri”,*  iar** „*în pofida eforturilor de a implementa un proces viguros de elaborare a politicilor în România,* ***sunt necesare reforme urgente care să amelioreze calitatea administrației publice.*** *(...)”;* același Raport menționează faptul că *„(...) Deși s-au înregistrat progrese în multe domenii,* ***sunt necesare în continuare măsuri pentru consolidarea capacității instituționale, reformă și modernizare”.***  În calitatea sa de act normativ cu caracter fundamental în domeniul administrației publice, **Codul administrativ se circumscrie priorităților și obiectivelor stabilite de Guvernul României prin Strategia pentru consolidarea administrației publice 2014-2020, aprobată prin Hotărârea Guvernului nr. 909/2014,** care reprezintă documentul de viziune al Guvernului pentru reforma administrației publice, cât și **condiționalitate ex-ante în dialogul cu Comisia Europeană pentru perioada de programare 2014-2020.** De asemenea, codificarea legislației este avută în vedere, ca **măsură de creștere a calității actului decizional, în Strategia privind mai buna reglementare 2014-2020, aprobată prin Hotărârea Guvernului nr. 1.076/2014.** Prin raportare la aceste aspecte, angajamentul Guvernului României, așa cum au fost acestea asumate vizează și implementarea unor măsuri de reformă prevăzute în documentele strategice și nu doar asumarea hotărârilor aferente de către Guvernul României, iar neîndeplinirea acestora implică riscuri de suspendare a fondurilor aferente unor programe operaționale.  Codul administrativ al României reprezintă **prima intervenție normativă amplă din procesul de implementare a Strategiilor naționale care stabilesc cadrul general de răspuns la obiectivele generale, asumate și prin Acordul de parteneriat 2014-2020,** privind **adaptarea structurii și mandatelor administrației publice centrale și locale la nevoile cetățenilor, asigurarea cadrului optim pentru repartizarea competențelor între administrația publică centrală și cea locală**, adaptarea sistemului de resurse umane la exigențele unei administrații moderne, debirocratizarea și simplificarea la nivelul administrației publice, **consolidarea capacității administrației publice de a asigura calitatea și accesul la serviciile publice.**  Pentru a crea premisele unei repartizări optime a competențelor, la nivelul palierelor administrativ-teritoriale și în cadrul acestora, **prin Codul administrativ se urmărește ca funcția de prestare/furnizare de servicii publice să fie preponderent atributul administrației publice locale, degrevând astfel activitatea administrației publice centrale,** care prin esență trebuie să fie axată pe funcția de planificare strategică, reglementare și control, cu **respectarea principiului subsidiarității, consacrat de art. 5 alin. (3) din Tratatul privind Uniunea Europeană (Tratatul UE) și Protocolul nr. 2 privind aplicarea principiilor subsidiarității și proporționalității.**  **Însăși Carta Europeană a autonomiei locale, ratificată prin *Legea nr. 199 din 17 noiembrie 1997 pentru ratificarea Cartei europene a autonomiei locale, adoptată la Strasbourg la 15 octombrie 1985,* făcând referire, în art. 3 pct. 1, la cadrul legal  intern,** definește conceptul de autonomie locală ca fiind dreptul **și** capacitatea  efectivă a autorităților  administrației publice locale de a soluționa și de a gestiona, în cadrul legii, în nume propriu și în interesul  propriei  populații locale, o parte importantă a treburilor publice.În acest context, **în intenția de a consolida aplicarea Cartei europene a autonomiei locale, Codul administrativ propune o abordare comprehensivă asupra organizării administrativ-teritoriale a României și a modului de organizare și funcționare a autorităților administrației publice locale**, urmărind **clarificarea rolurilor, competențelor și atribuțiilor la fiecare nivel administrativ-teritorial,** cu respectarea principiilor descentralizării, subsidiarității și autonomiei locale.  Referitor la **posibilitatea de adoptare a acestui proiect de act normativ de către Guvern, prin intermediul unei ordonanțe de urgență,** Curtea Constituțională a României, în jurisprudența sa, a stabilit că "*se poate deduce că interdicția adoptării de ordonanțe de urgență este totală și necondiționată atunci când menționează că «nu pot fi adoptate în domeniul legilor constituționale» și că «nu pot viza măsuri de trecere silită a unor bunuri în proprietate publică».* ***În celelalte domenii prevăzute de text, ordonanțele de urgență nu pot fi adoptate dacă «afectează», dacă au consecințe negative, dar, în schimb, pot fi adoptate dacă, prin reglementările pe care le conțin, au consecințe pozitive în domeniile în care intervin****".* În continuare, Curtea a arătat că *"verbul «a afecta» este susceptibil de interpretări diferite, așa cum rezultă din unele dicționare.* ***Din punctul de vedere al Curții, aceasta urmează să rețină numai sensul juridic al noțiunii, sub diferite nuanțe, cum ar fi: «a suprima», «a aduce atingere», «a prejudicia», «a vătăma», «a leza», «a antrena consecințe negative»"*** (relevantă, în acest sens, este **Decizia nr. 1.189 din 6 noiembrie 2008, publicată în Monitorul Oficial al României, Partea I, nr. 787 din 25 noiembrie 2008**).  Astfel, așa cum reiese și din jurisprudența constantă a Curții Constituționale, **ordonanțele de urgență nu  pot fi adoptate  dacă afectează, dacă  au consecințe negative, dar, în schimb pot fi adoptate  dacă prin reglementările pe care le conțin, au consecințe pozitive  în domeniile  în care intervin.**  În acest sens, prin adoptarea acestui act normativ **nu se „prejudiciază”, nu se „suprimă”, nu se „lezează”, nu se „aduce atingere”, nu se „antrenează consecințe negative”,** din contră, **se încearcă înlăturarea consecințelor negative,** semnalate în special de practicieni (reprezentanți ai administrației publice centrale și locale), **prin asigurarea unui cadru legal unitar, coerent, stabil, în vederea eficientizării modului de organizare și funcționare a autorităților administrației publice de la nivel central și local,** pentru ca acestea să își poată îndeplini misiunea de furnizare a serviciilor publice de calitate, în condiții de eficiență și accesibile beneficiarilor finali.  Totodată, având în vedere prevederile art. 102 din Constituție, prin care *„(...) Guvernul exercită conducerea generală a administrației publice”* coroborat cu *Legea nr. 90/2001 privind organizarea și funcționarea Guvernului României și a ministerelor, cu modificările și completările ulterioare*, Guvernul României are ca preocupare constantă **soluționarea și gestionarea corespunzătoare a treburilor publice de la nivelul unităților administrativ-teritoriale**. Din această perspectivă, **impactul socio-economic prin neadoptarea soluțiilor de reglementare din prezenta ordonanță ar fi foarte mare,** având în vedere faptul că au fost și sunt semnalate în mod constant **numeroase disfuncționalități în practica autorităților administrației publice locale,** ca urmare a **neadaptării legislației actuale care reglementează organizarea și funcționarea acestor autorități la realitățile socio-economice și la complexitatea și dinamica activităților** aferente furnizării serviciilor publice esențiale pentru cetățeni, în vederea aplicării principiului subsidiarității consacrat de Tratatul Uniunii Europene și de Carta Autonomiei Locale.  În acest sens, amintim de o serie de situații excepționale înregistrate la nivelul unor unități administrativ-teritoriale, cauzate de apariția unor blocaje în adoptarea/emiterea unor acte administrative privind contractarea și implementarea unor proiecte cu finanțare nerambursabilă, pentru derularea unor obiective investiționale. Aceste situații excepționale sunt cauzate în special de reglementările stufoase, disparate și neclare din prezent, reglementări neadaptate la dinamica mecanismelor specifice programelor de finanțare nerambursabilă (caracterizate prin celeritate și termene scurte), reglementări care complică și lipsesc de eficiență procesul decizional la nivelul autorităților administrației publice locale. Spre exemplu, în prezent, darea în administrare a unui bun proprietate publică se realizează cu votul a două treimi din consilierii locali/județeni în funcție, astfel încât asemenea hotărâri se adoptă foarte greu, ceea ce afectează activitatea autorităților publice locale, mai ales în contextul necesității implementării unor proiecte cu finanțare nerambursabilă de interes major pentru colectivitățile locale, care afectează în mod negativ rata de absorbție a fondurilor europene. Conform prevederilor propuse prin prezentul act normativ, se eficientizează procesul decizional de la nivelul autorităților deliberative, prin instituirea majorității absolute (jumătate plus unul din numărul consilierilor în funcție) inclusiv pentru hotărârile privind administrarea patrimoniului, cu excepția hotărârilor privind translativitatea dreptului de proprietate (când este necesară majoritatea calificată de două treimi din numărul consilierilor în funcție).  Urgența intervenției este justificată și de necesitatea de valorificare a unor oportunități de finanțare în contextul programării 2014-2020 a fondurilor europene, care se apropie de sfârșit, o parte din prevederile Codului Administrativ, cum ar fi spre ex. cele legate de simplificarea procedurii de inventariere a bunurilor proprietate publică a unităților administrativ-teritoriale sau reglementarea unor noi modalități de trecere în domeniul public și privat precum și corelarea măsurilor legislative în domeniul concesionării, fiind de natură să permită contractarea/finalizarea unor investiții importante în cadrul actualei programări a fondurilor europene, ceea ce va avea degreva bugetul de stat și, implicit, va favoriza dezvoltarea pe alte sectoare de activitate în care pot fi utilizate resursele astfel economisite. Tot în ceea ce privește domeniul proprietății, suplimentar urgenței generate de necesitatea transpunerii reale și efective la nivelul legislației subsecvente a prevederii constituționale referitoare la garantarea și ocrotirea proprietății publice, se evidențiază necesitatea, pe de o parte, de a stopa/limita diminuarea/deteriorarea proprietății publice și, pe de altă parte, de a crea cadrul care să permită exploatarea optimă a proprietății private a statului și a unităților administrativ-teritoriale și obținerea de valoare adăugată din aceasta, în folosul comunităților vizate.  Reamintim faptul că aspectele privind necesitatea luării unor măsuri urgente de reformă a administrației publice, în vederea creșterii capacității administrative și a îmbunătățirii ratei de absorbție a fondurilor europene, precum și pentru atenuarea disparităților de dezvoltare înregistrate la nivel local, sunt semnalate inclusiv de către Comisia Europeană în cuprinsul „***Raportului de țară din 2019 privind România, inclusiv un bilanț aprofundat referitor la prevenirea și corectarea dezechilibrelor economice”*** [care însoțește documentul Comunicare a Comisiei către Parlamentul European, Consiliul European, Consiliu, Banca Centrală Europeană și Eurogrup – „*Semestrul european 2019: evaluarea progreselor înregistrate în ceea ce privește reformele structurale, prevenirea și corectarea dezechilibrelor macroeconomice, precum și rezultatele bilanțurilor aprofundate efectuate în temeiul Regulamentului (UE) nr. 1176/2011” – COM(2019) 150 final].*  De asemenea, reamintim necesitate îndeplinirii **condiționalităților ex-ante în dialogul cu Comisia Europeană pentru perioada de programare 2014-2020 cu privire la reforma administrației publice, în special în domeniul funcției publice unde este necesară** asigurarea premiselor de stabilitate, independență și profesionalism în exercitarea funcțiilor publice prin implementarea unor măsuri asumate de Guvernul României în relația cu Comisia Europeană, întârziate în raport cu calendarele asumate, care sunt deosebit de complexe și care presupun în același timp și un calendar foarte strâns de pregătire și implementare (ex. organizarea concursului național pentru funcțiile publice din administrația publică centrală, crearea Sistemului Național de Evidență a ocupării în sistemul public care să permită elaborarea și fundamentarea unor politici publice predictibile și eficiente în domeniul resurselor umane). Cu titlu de exemplu, concursul național pentru funcțiile publice din administrația publică centrală ar trebui să fie deja aplicabil în sistem pilot în anul 2020, pentru aceasta fiind necesare a fi elaborate și alte acte normative subsecvente.În plus, având în vedere faptul că **disfuncționalitățile semnalate de factorii interesați de la nivelul autorităților administrației publice locale sunt cauzate** inclusiv de **modificările frecvente, disparate, lipsite de coerență și în anumite situații necorelate asupra unor acte normative cu impact major asupra unui domeniu de interes public (administrația publică)*,*** modificări apărute fie ca urmare a unor inițiative ale legiuitorului primar, fie prin intervenții ale legiuitorului delegat (inclusiv prin ordonanțe de urgență care modifică legi organice în domeniul administrației publice), **rezultă necesitatea și urgența creării, în premieră, a unui cadru legislativ unitar și coerent în domeniul administrației publice, un obiectiv asumat în numeroase documente strategice care pun în aplicare angajamentele luate de România în fața Uniunii Europene.**  Din această perspectivă, reiese inclusiv **caracterul obiectiv al acestui act normativ**, în sensul în care **Guvernul este constrâns să acționeze prompt pe calea unei ordonanțe de urgență în vederea eliminării disfuncționalităților de ordin sistemic, prin codificarea/ sistematizarea/ îmbunătățirea soluțiilor de reglementare din cuprinsul principalelor acte normative din domeniul administrației publice,** disfuncționalități care au creat de-a lungul timpului situații excepționale la nivelul unor colectivități locale, ce au impus adoptarea de soluții imediate/punctuale în vederea evitării unei grave atingeri a interesului public, prin intermediul adoptării unui număr considerabil de ordonanțe de urgență.  În susținerea argumentelor privind caracterul de urgență și situația extraordinară a aspectelor care fac obiectul acestei ordonanțe de urgență, care impun adoptarea de măsuri imediate de către Guvern, amintim de **considerentele Curții Constituționale a României din cuprinsul *Deciziei nr. 681/2018 referitoare la obiecția de neconstituționalitate a Legii privind Codul administrativ al României,*** care menționează faptul că „(...) s*uplimentar față de codurile normative existente, momentan, în vigoare,* ***prezenta lege reglementează, în premieră, un Cod administrativ al României, reunind un mare număr de acte normative cu o legătură directă sau conexă domeniului dreptului public și dreptului administrativ”,*** precum și faptul că „(...) ***Abordarea unitară*** *a Parlamentului în opera de legiferare a unui Cod de o asemenea complexitate* ***răspunde cerinței imperative de coeziune, coerență, dar și celeritate, având în vedere că această lege a fost adoptată prin procedură de urgență.”***  Prin urmare, luând în considerare faptul că **proiectul Codului administrativ nu reglementează asupra unui domeniu strict delimitat legislativ,** ci reprezintă ***„o operă de legiferare complexă”*** (conform considerentelor Curții Constituționale din cuprinsul Deciziei nr. 681/2018), direcțiile principale de reglementare fiind reprezentate de ***regimul juridic, statutul și raporturile de muncă aplicabile, după caz, prefectului, aleșilor locali, funcționarului public, personalului contractual din cadrul autorităților și instituțiilor publice, precum și regimului bunurilor aparținând proprietății publice și publice a statului și unităților administrative-teritoriale, răspunderea administrativă, serviciile publice,*** aceste aspecte conferă actului normativ de față un **caracter extraordinar** ce necesită o abordare unitară a Guvernului României, care este obligat să ia măsuri imediate, în regim de urgență, în calitatea sa de legiuitor delegat, pentru ca reglementarea domeniilor de interes public mai sus menționate să nu mai aibă un caracter fragmentat, necorelat, și pentru ca acest act normativ – Codul administrativ al României, **să își poată atinge scopul final, cel de unificare și armonizare a tuturor normelor incidente materiei dreptului administrativ, printr-un act normativ unic,** un angajament constant al Guvernului României în raport cu instituțiile Uniunii Europene, dar și în raport cu toate părțile interesate de la nivelul administrației publice centrale și locale.  Astfel, Codul administrativ vine să răspundă unor serii de disfuncționalități de fond și de tehnică legislativă ale reglementărilor existente, care afectează buna funcționare a administrației publice, și care au legătură directă sau conexă cu domeniul dreptului public și dreptului administrativ. Între disfuncţionalităţile de tehnică legislativă menționăm: inexistenţa unor definiţii unitare ale principalelor concepte din administraţia publică; prevederile legale redundante şi paralele (mai frecvente în domeniul administraţiei publice locale); existenţa unor norme juridice contradictorii; vidul legislativ (în special în ceea ce priveşte regimul juridic cadru al serviciilor publice) şi dificultăţile în aplicarea prevederilor legale în vigoare generate de norme juridice neclare şi necorelate. Cu privire la disfuncţionalităţile de fond ale reglementărilor în vigoare, acestea sunt prezentate pentru fiecare dintre domeniile care compun întreaga reglementare a Codului administrativ, respectiv: administrația publică centrală; administrația publică locală; prefectul, instituția prefectului și serviciile publice deconcentrate; exercitarea dreptului de proprietate publică și privată a statului sau a unităților administrativ-teritoriale; statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice; răspunderea administrativă și serviciile publice.  **A.** **Administraţia publică centrală**  1. Este de remarcat, în primul rând, modul criticabil de definire a atribuţiilor Guvernului, fiind menţionate printre atribuţii atât rolul, cât şi modalitatea prin care Guvernul îşi exercită atribuţiile.  2. Cu privire la ministere se impune punerea în evidenţă a atribuţiilor proprii prin delimitarea acestora de atribuţiile comune tuturor ministerelor, precizarea specificului actelor miniştrilor (ca acte administrative) şi a unor elemente din structura acestora.  3. Nu sunt clare regimul juridic aplicabil autorităţilor administrative autonome şi regimul juridic al actelor pe care le emit aceste autorităţi şi poziţia actelor emise în ierarhia actelor normative.  **B.** **Administraţia publică locală**  1. Actele normative din acest domeniu cuprind numeroase dispoziţii paralele cu privire la: exercitarea mandatului de ales local; tipurile de competenţă ale autorităţilor administraţiei publice locale; prevederi referitoare la organizarea şi funcţionarea autorităţilor publice locale (procedura de constituire a autorităţilor deliberative, cvorumul şi majoritatea necesare pentru adoptarea hotărârilor autorităţilor deliberative, indemnizaţiile acordate consilierilor locali/judeţeni, constituirea şi funcţionarea comisiilor de specialitate, alegerea viceprimarului). În unele situaţii, pentru a putea fi aplicate este necesară interpretarea acestor dispoziţii care dă naştere unor soluţii diferite.  2. Există neclarităţi cu privire la actele juridice ale autorităţilor administraţiei publice locale supuse controlului de legalitate al prefectului şi cu privire la răspunderea juridică aferentă adoptării/emiterii actelor administrative.  3. Există tratament juridic diferit aplicabil autorităților executive de la nivelul administrației publice locale (primar și președinte al consiliului județean) în ceea ce privește modalitatea de alegere a acestora, chiar dacă aceste autorități îndeplinesc și exercită roluri și atribuții similare la nivelul colectivităților locale ale căror reprezentanți sunt.  4. Cazurile şi modalităţile de constatare a suspendării, respectiv încetării de drept a mandatelor aleşilor locali şi procedurile aplicabile, în prezent reglementate în mai multe acte normative, fac necesară gruparea tuturor cazurilor de acest gen şi detalierea procedurii de constatare.  5. Procedura de constatare a încetării mandatului aleşilor locali ca urmare a constatării unei stări de incompatibilitate nu este clară, în practică generând o serie de probleme.  6. Au fost identificate şi inadvertenţe în procedura de validare a mandatelor consilierilor locali/judeţeni. Comisia de validare este constituită din consilieri nevalidaţi, iar în practică se întâlnesc cazuri de subiectivism din partea acestora în ceea ce priveşte validarea sau invalidarea mandatelor.  7. La acestea se adaugă şi reglementarea insuficientă şi neclară privind atribuţiile viceprimarului/ vicepreşedintelui consiliului judeţean, precum şi absenţa unui cadru unitar al competenţelor şi atribuţiilor autorităţilor locale.  **C.** **Prefectul, instituţia prefectului şi serviciile publice deconcentrate**  1. Exercitarea atribuţiei constituţionale de conducere a serviciilor publice deconcentrate ale ministerelor şi altor organe de specialitate ale administraţiei publice centrale fac necesară existenţa unor reglementări clare. În prezent sunt considerate neclare sau insuficient reglementate modalităţile de colaborare - control între ministere (faţă de care serviciile publice deconcentrate sunt subordonate) şi prefect; de asemenea, relaţia prefectului cu Guvernul, ministerele şi serviciile publice deconcentrate ale acestora.  2. Relațiile dintre serviciile publice deconcentrate, ministerele de resort în subordinea cărora sunt organizate și prefect prezintă anumite disfuncționalități generate atât de neclarități privind statutul lor juridic (deși anumite servicii publice deconcentrate întrunesc elementele care le-ar califica în acest mod, nu își recunosc în practică acest statut), cât și de raporturile lor cu miniștri, respectiv cu prefecții.  **D.** **Exercitarea dreptului de proprietate publică și privată a statului sau a unităților administrativ-teritoriale**  1. Reglementarea incompletă cu privire la unele aspecte privind exercitarea dreptului de proprietate publică și privată a statului și a unităților administrativ-teritoriale a creat condiţiile pentru proliferarea unei practici administrative neunitare şi, uneori, contradictorii, lipsind în acelaşi timp persoanele particulare de un reper juridic ferm şi neechivoc în raporturile lor cu administraţia publică. Astfel există reglementare incompletă/neclarităţi în ceea ce priveşte:  a) exercitarea dreptului de proprietate privată de către stat sau de către unităţile administrativ-teritoriale, căruia i se aplică o serie de reguli specifice persoanelor juridice de drept public, având în vedere regimul juridic mixt al acesteia, respectiv un regim juridic de drept comun, marcat de elemente de drept public, determinat de faptul că statul și unităţile administrativ-teritoriale sunt atât persoane juridice civile, cât şi subiecte de drept public;  b) regimul juridic al contractelor de închiriere a bunurilor proprietate publică sau al dării în folosinţă gratuită a bunurilor proprietate publică;  c) trecerea bunurilor din domeniul privat al statului în domeniul privat al unităţilor administrativ-teritoriale, ținând cont de faptul că în prezent nu există niciun act normativ care să reglementeze în mod expres condiţiile în care se poate face acest transfer, raportat la scopul și destinaţia acestor bunuri, care, spre deosebire de cele din domeniul public, pot fi exploatate în scopul realizării unui profit, destinat tot realizării intereselor generale ale societăţii*.*  2. Lipsa reglementării unor modalități de exercitare a dreptului de proprietate privată specifice statului sau unităților administrativ-teritoriale, autoritățile administrației publice întâmpinând dificultăți în aplicarea prevederilor Codului civil, acestea fiind insuficiente. Referitor la bunurile proprietate privată a statului sau a unităților administrativ-teritoriale, în Decizia nr. 1/2014, Curtea Constituțională a statuat faptul că acestea au un regim juridic mixt, regimul juridic de drept comun aplicabil acestora fiind marcat de elemente de drept public. Practic, Curtea a recunoscut, în mod indirect, insuficiența normelor care reglementează regimul juridic al proprietății private a statului sau a unităților administrativ-teritoriale. Prevederile Deciziei ante-menționate nu sunt transpuse, în prezent, în legislația actuală, fapt ce generează probleme în gestionarea bunurilor din domeniul public sau privat al statului/u.a.t.; de asemenea, în lipsa unei proceduri-cadru cu privire la organizarea licitațiilor publice (referitor la închirierea bunurilor proprietate publică și privată și la vânzarea bunurilor proprietate privată a statului/u.a.t.), la nivelul autorităților administrației publice locale au fost elaborate proceduri de licitație diferite, creându-se, astfel, practici neunitare. Mai mult, în prezent, un minister, de exemplu, în vederea exercitării dreptului de proprietate privată, este nevoit să încheie un contract de comodat cu o agenție din subordine sau să recurgă la donație, în fața unui notar, în detrimentul unei proceduri specifice administrației publice/autorităților publice/persoanelor de drept public care să se poate finaliza cu un act administrativ de dare în administrare. Totodată, inexistența la momentul de față a unui cadru legal pentru concesionarea bunurilor proprietate privată a statului și a unităților administrativ-teritoriale determină imposibilitatea intabulării unor drepturi/obligații și/sau creează un regim incert pentru concesionările de bunuri proprietate privată realizate anterior intrării în vigoare a noului Cod Civil.  3. Lipsa reglementării, în cadrul legal incident, a sancţiunilor aplicabile în cazul nerespectării prevederilor legale privind întocmirea/actualizarea inventarelor bunurilor din domeniul public și a unor dispoziții referitoare la inventarierea bunurilor din domeniul privat, care pot avea ca urmare inventarierea inadecvată, neunitară, inexactă a bunurilor din domeniul public și din cel privat.  **E. Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice**  1. Management deficitar al resurselor umane din administraţia publică având drept cauze: insuficienta corelare a mecanismelor de dezvoltare şi coordonare a politicilor de resurse umane în administraţia publică; competenţe împărţite între mai multe instituţii, utilizarea de mecanisme temporare în locul unor reguli clare şi transparente, schimbări frecvente la nivelul unor funcţii-cheie.  2. Existenţa unor condiţii inechitabile/necorelate privind vechimea necesară pentru ocuparea funcţiilor publice de execuţie, a funcţiilor publice de conducere, în interiorul aceleiași categorii sau între categorii de funcții.  3.  Probleme în aplicarea reglementărilor privind cariera funcţionarului public: de ex. modificarea raporturilor de serviciu, dar și existența unui sistem de recrutare, evaluare și promovare care nu facilitează recunoașterea și recompensarea performanței, precum şi unele proceduri birocratice/rigide în gestionarea funcţiei publice.  4. Insuficienta reglementare cu privire la personalul contractual în ceea ce priveşte rolul, atribuţiile acestuia (de exemplu, atribuţiile administratorului public) şi contractul care stă la baza desfăşurării activităţii.  5. Deficiențe de ocupare a anumitor funcții publice, cu efecte directe asupra funcționării instituțiilor și autorităților publice, în special la nivel local  **F. Răspunderea administrativă**  1. Inexistența unor reguli generale și principii aplicabile răspunderii administrative.  2. Răspunderea administrativ-patrimonială este reglementată disparat pentru diferite domenii (achiziții, financiar etc.) și categorii de personal, neexistând un regim juridic cadru.  **G. Serviciile publice**  1. Nu există o definire uniformă a conceptului de serviciu public. În legislaţia naţională se utilizează atât o abordare funcţională, cât şi o abordare organică a conceptului de serviciu public.  2. Nu sunt reglementate prevederi generale/unitare în domeniul serviciilor publice referitoare la: înfiinţarea şi desfiinţarea serviciilor publice, criterii de clasificare şi categorii de servicii relevante, modalităţi de gestiune.  Menționăm faptul că aceste disfuncționalități împreună cu modalitatea de soluționare a acestora au fost reflectate și în Tezele prealabile ale Codului administrativ aprobate prin Hotărârea Guvernului nr. 196/2016, publicată în Monitorul Oficial, Partea I, nr. 237 din 31 martie 2016, document care expune concepția generală, principiile, noile orientări și principalele soluții pe care le va reglementa Codul administrativ. | | | | | | | | |
| 2. Schimbări preconizate | Codul administrativ are menirea de a reprezenta legea de bază a administrației publice și urmărește să asigure cadrul juridic necesar asigurării stabilității și eficienței autorităților atât la nivel central cât și la nivel local.  Astfel, domeniile care fac obiectul de reglementare al proiectului Codului administrativ sunt:  A. Administrația publică centrală;  B. Administrația publică locală;  C. Prefectul, instituția prefectului și serviciile publice deconcentrate;  D. Exercitarea dreptului de proprietate publică și privată a statului sau a unităților administrativ-teritoriale;  E. Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice;  F. Răspunderea administrativă;  G. Serviciile publice;  Suplimentar acestor domenii, Codul administrativ cuprinde o Parte - *Dispoziții Generale* în cadrul căreia sunt reglementate principiile generale aplicabile administrației publice.  A. Administrația publică centrală  1. Delimitarea rolului și a atribuțiilor principale ale Guvernului - rolul Guvernului de exercitare a conducerii generale a administraţiei publice este prezentat distinct de atribuțiile acestuia.  2. Precizarea condiţiilor generale pentru ocuparea funcţiei de membru al Guvernului corelativ cu precizarea cazurilor de încetare a acestei funcții; au fost modificate unele dintre cazurile de încetare a funcţiei de membru al Guvernului în sensul precizării condiţiilor în care acestea intervin; a fost eliminată demiterea dintre aceste cazuri, demiterea nefiind, în fapt, un caz de încetare a funcţiei.  3. Clarificarea regimului juridic al actelor prim-ministrului - reglementarea expresă a caracterului de act administrativ al deciziilor emise de prim ministru, a sancţiunii inexistenţei deciziilor care nu sunt publicate în Monitorul Oficial al României (cu excepţiile prevăzute de lege).  4. Reglementarea expresă a categoriilor de persoane care sunt numite/eliberate din funcţie de prim-ministru.  5. Precizarea obligației membrului Guvernului de a renunța la funcţia sau calitatea incompatibilă cu cea pe care a început să o exercite, în termen de 15 zile de la începerea exercitării funcţiei (o situaţie de incompatibilitate ulterior acestui termen constituie caz de încetare a funcţiei de membru al Guvernului).  6. Clarificarea sferei administraţiei publice centrale de specialitate - reglementarea expresă a structurii acesteia: ministere, alte structuri aflate în subordonarea sau în coordonarea Guvernului, alte structuri aflate în coordonarea/subordonarea ministerelor, autoritățile administrative autonome.  7. Precizări privind organele de specialitate în subordinea Guvernului, respectiv a ministerelor - competența de înființare a acestora, sfera de atribuții, numirea şi eliberarea din funcţie a conducătorilor (care se stabilește prin actele proprii de înființare).  8. Definirea și clarificarea unor aspecte privind autoritățile administrative autonome - acestea sunt autorități care răspund în fața Parlamentului, în condițiile legilor lor de înființare, pentru activitatea desfășurată și care pot emite acte administrative cu caracter normativ și individual.  B. **Administraţia publică locală**  1. Reglementări noi privind organizarea şi funcţionarea asociaţiilor de dezvoltare intercomunitară (ADI) în sensul precizării drept organe de conducere ale acestora a adunării generale, a *comitetului director* și a comisiei de cenzori, în vederea armonizării cu reglementările privind asociaţiile şi fundaţiile.  2. Reglementarea constituirii consiliului local, în sensul modificării procedurii de validare a mandatelor consilierilor locali aleşi. A fost reglementată procedura validării mandatelor consilierilor locali aleși prin hotărâre a instanţei (și nu a unei comisii de validare formată din consilieri aleși nevalidați), cu un rol limitat al instituţiei prefectului cu privire la organizarea ședinței privind ceremonia de constituire a consiliului local şi la organizarea depunerii jurământului de către cei declaraţi aleşi. De asemenea, sunt enumerate condiţiile care trebuie să fie îndeplinite pentru validarea mandatelor.  3. Armonizarea reglementărilor privind instituția președintelui consiliului județean cu instituția primarului din punctul de vedere al statutului juridic, al modalității de alegere (prin vot universal, egal, direct, secret şi liber exprimat), al rolului și atribuțiilor exercitate la nivelul comunității, precum și al drepturilor și obligațiilor.  4. Detalierea reglementărilor privind proiectele de hotărâri ale consiliului local din perspectiva documentelor necesare dezbaterii proiectului de hotărâre (ex avize, rapoarte), a actorilor implicaţi, precum şi a termenelor necesare, anterior înscrierii pe ordinea de zi a şedinţei consiliului local.  5. Revizuirea majorităților necesare pentru adoptarea hotărârilor consiliilor locale și județene: majoritatea calificată, respectiv două treimi din numărul consilierilor locali în funcție, doar pentru hotărârile Privind translativitatea dreptului de proprietate, iar majoritatea absolută (majoritate consilierilor locali în funcție) a fost instituită și pentru hotărârile privind administrarea patrimoniului, alături de alte tipuri de hotărâri (ex. hotărâri privind bugetul local, hotărâri prin care se stabilesc impozite și taxe locale).  6. Modificarea situațiilor de dizolvare a consiliului local (ex. în cazul în care acesta fie nu se întrunește timp de 4 luni consecutiv, fie nu adoptă nicio hotărâre în cadrul a 3 ședințe ordinare și/sau extraordinare, pe parcursul a 4 luni), corelativ cu înăsprirea situațiilor de încetare a mandatului de consilier local (ex. lipsa nemotivată de la 3 întruniri ale consiliului sau de la 3 ședințe ordinare și/sau extraordinare, convocate/desfășurate pe durata a 3 luni) astfel încât să se asigure stabilitatea autorităților locale.  7. Reglementarea detaliată a momentului încetării de drept a mandatelor consilierilor locali, consilierilor judeţeni şi preşedintelui consiliului judeţean care poate fi determinat de o stare de fapt (ca în cazul demisiei), de rămânerea definitivă a unei hotărâri judecătoreşti (ca în cazul unei condamnări la o pedeapsă privativă de libertate) sau de decizia unei anumite persoane juridice (ca în cazul excluderii dintr‑un partid politic sau în cazul elaborării unui raport de evaluare prin care este constatată o stare de incompatibilitate). Precizarea exactă a acestui moment este de natură să clarifice situaţia mandatului alesului local.  8. Modificarea statutului viceprimarului, în sensul clarificării rolului său de înlocuitor de drept al primarului, prin definirea situaţiilor în care viceprimarul exercită această calitate (ex. în situația suspendării din funcție a primarului, în situația de vacanță a funcției de primar).  9. Armonizarea reglementărilor privind obligaţia depunerii declaraţiilor de interese şi a declaraţiilor de avere de către aleșii locali, a procedurii şi a sancţiunilor aplicabile. Astfel, aleșii locali vor depune aceleași declarații de interese și declarații de avere, în aceleași termene cu celelalte categorii de personal.  C. Prefectul, instituția prefectului și serviciile publice deconcentrate  1. Precizarea condițiilor și procedurii de numire în funcțiile de prefect și subprefect; pot fi numite în aceste funcţii numai persoanele care au absolvit programe de formare specializată specifice; pentru a putea fi numiţi prefecţi sau subprefecţi (care nu îndeplinesc condiţia privind pregătirea) a fost instituită o derogare de la regulă, care le permite acestora să fie numiţi în funcţie sub condiţia ca, în termen de maxim 2 ani de la data emiterii actului de numire, să absolve programele de formare specializată.  2. Gruparea principalelor atribuții ale prefectului corelativ cu rolurile acestuia și revizuirea/completarea atribuțiilor prefectulu*i*. Astfel, atribuțiile au fost sistematizate în: atribuții privind asigurarea implementării la nivel local a politicilor guvernamentale și respectării ordinii publice; atribuții în relația cu serviciile publice deconcentrate; atribuții privind verificarea legalității actelor autorităților administrației publice locale și atacarea în fața instanței de contencios administrativ actelor pe care le consideră ilegale; atribuții în domeniul situațiilor de urgență, atribuții cu privire la îndrumarea autorităților administrației publice locale cu privire la aplicarea normelor legale din sfera de competență.  3. Au fost reglementate expres atribuțiile privind: organizarea alegerilor şi a referendumurilor la nivelul județului, desfășurarea în bune condiții a activității serviciilor publice comunitare pentru eliberarea şi evidenţa paşapoartelor simple, respectiv regim permise de conducere şi înmatriculare a vehiculelor, eliberarea apostilei pentru actele oficiale administrative.  4. Clarificarea relației dintre prefect și serviciile publice deconcentrate - din perspectiva modului de organizare și funcționare, a competențelor exercitate (ex. serviciile publice deconcentrate au obligația de a prezenta informări privind modul de realizare a atribuțiilor care le revin), a actelor emise de conducătorii acestora.  D. Exercitarea dreptului de proprietate publică și privată a statului sau a unităților administrativ-teritoriale  1. Reglementarea elementelor definitorii specifice dreptului de proprietate publică și privată al persoanelor de drept public, în concordanță cu prevederile Codului civil și introducerea unor elemente definitorii specifice proprietății private a statului sau a unităţilor administrativ-teritoriale.  2. Instituirea unor principii specifice cu privire la exercitarea dreptului de proprietate publică a statului sau a unităţilor administrativ-teritoriale, precum principiul priorității interesului public, principiul protecției și conservării, principiul gestiunii eficiente și principiul transparenței și publicității.  3. Revizuirea procedurii de inventariere a bunurilor din domeniul public al unităților administrativ – teritoriale prin eliminarea atestării prin hotărâre a Guvernului. Astfel, inventarul va fi atestat la nivel local; inventarul va fi aprobat prin hotărâre a autorităților deliberative locale, pe baza punctului de vedere al MDRAP.  4. Introducerea unor termene privind actualizarea inventarului bunurilor din domeniul public al statului, obligativitatea înscrierii acestor bunuri în sistemul integrat de cadastru și carte funciară, precum și reglementarea unor sancțiuni pentru nerespectarea acestor prevederi.  5. Consolidarea cadrului legal existent al trecerilor bunurilor în domeniul public și reglementarea cadrului legal privind trecerile în domeniul privat al statului sau al unităților administrativ-teritoriale, precum reglementarea trecerii de bunuri între domeniul public al municipiului București și domeniul public al unei unități administrativ-teritoriale limitrofe municipiului București, pe durată determinată, în vederea derulării unor obiective investiționale și a trecerii din domeniul privat al unui titular al dreptului de proprietate privată în domeniul privat al altui titular.  6. Reglementarea detaliată a unora dintre modalitățile de exercitare a dreptului de proprietate publică, precum darea în administrare, închirierea și darea în folosință gratuită, prin definirea titularilor, a actului administrativ și a conținutului acestuia, a duratei exercitării, precum și a drepturilor și obligațiilor părților.  7. Completarea modalităților de exercitare a dreptului de proprietate privată a statului sau a unităților administrativ-teritoriale prevăzute de Codul civil, cu cele ce vizează, în prezent, dreptul de proprietate publică, și anume: darea în administrare, concesionarea și darea în folosință gratuită. Astfel, prin preluarea acestor modalități de exercitare și în cazul dreptului de proprietate privată, se creează premisele unei mai mari securizări a proprietății private a statului sau a unităților administrativ-teritoriale (spre exemplu, persoanele juridice de drept public vor avea opțiunea de a încheia un contract de comodat în condițiile Codului civil sau de a emite un act administrativ de dare în administrare în condițiile Codului administrativ).  8. Elaborarea unei proceduri cadru privind licitația publică pentru închirierea bunurilor proprietate publică sau privată a statului sau a unităților administrativ-teritoriale și pentru vânzare bunurilor proprietate privată a statului sau a unităților administrativ-teritoriale, în mod similar cu procedura-cadru de atribuire a contractelor de concesiune a bunurilor proprietate publică.  9. Introducerea unor dispoziții privind inventarierea bunurilor din domeniul privat al statului sau al unităților administrativ-teritoriale.  E. Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice  1. Crearea Sistemului național de evidență a ocupării în sectorul public (care să includă: funcţionarii publici, personalul contractual din administraţia publică, funcţiile care în momentul de faţă nu sunt inventariate - parlamentari, aleşi locali, secretari de stat şi subsecretari de stat, alte funcții de demnitate publică, precum și alte categorii de personal plătite din fonduri publice), și care să permită elaborarea și fundamentarea unor politici de resurse umane predictibile și eficiente, sistem corelat cu un instrument electronic de evidență administrat de ANFP.  2. Introducerea unui concurs național pentru funcțiile din administrația publică, ca etapă de selectare inițială, derulat inițial în sistem pilot (în perioada 2020-2021 pentru funcțiile publice de debutant și pentru cele aferente categoriei înalților funcționari publici); ulterior, începând cu anul 2022, concursul național va fi extins pentru alte categorii de funcții din cadrul administrației publice; persoanele care promovează acest concurs național/etapă inițială au dreptul ca, în interval de 3 ani, să participe la etapa de concurs pe post organizat de către instituțiile și autoritățile publice.  3. Concursurile pentru ocuparea funcțiilor publice din administrația publică vor fi organizate de fiecare autoritate și instituție publică, pentru administrația publică centrală urmând a participa persoanele deja selectate prin concurs național;  4. Avizarea concursurilor de către ANFP este înlocuită cu o notificare prealabilă către ANFP și cu obligația publicării anunțului pe site-ul ANFP și în Monitorul Oficial; sunt eliminate și alte avize precum cele privind modificarea calității posturilor sau stabilirea/ modificarea structurii de funcţii publice de către autoritățile publice din administrația publică locală.  5. Modificări ale condițiilor de vechime pentru ocuparea funcției publice și a celor aferente promovării în grad, în sensul creșterii de la 7 la 9 ani a vechimii necesare ocupării funcției publice de execuție de grad superior și corelativ, de la 3 la 4 ani a vechimii necesare promovării în grad, prin raportare al măsurile de profesionalizare asumate de Guvernul României, prin documentele strategice vizând funcția publică  6. Eliminarea restricției de 150 de posturi pentru înființarea unui post de director general în administrația publică locală.  7. Eliminarea posibilității ocupării funcției publice prin transformarea funcțiilor contractuale în funcții publice  8. Stabilirea unor reguli mai transparente cu privire la evaluarea secretarilor unităților administrativ-teritoriale.  9. O mai clară reglementare privind sancțiunile disciplinare aplicabile funcționarilor publici, în sensul corelării exprese a sancțiunilor cu abaterile aferente și introducerea de noi sancțiuni și abateri.  10. Clarificarea condițiilor în care se angajează răspunderea funcționarilor publici pentru actele pe care le semnează/ contrasemnează/ avizează cu încălcarea prevederilor legale.  11. Revizuirea și detalierea activităților prin care se conferă prerogativa de putere publică la nivelul funcționarilor publici.  12. Simplificarea procedurilor de constituire a comisiilor pentru recrutarea și evaluarea înalților funcționari publici, precum și pentru disciplină  13. Eliminarea procedurii de coordonare și control și soluționare a sesizărilor în ceea ce privește aplicarea normelor de conduită prevăzută în sarcina MDRAP (prin Legea nr. 477/2004 privind Codul de conduită a personalului contractual din autorităţile şi instituţiile publice) și înlocuirea cu o procedură de monitorizare în sarcina instituțiilor și autorităților publice. Rapoartele anuale întocmite de către autoritățile și instituțiile publice sunt transmise Ministerului Dezvoltării Regionale, Administrației Publice.  14. Eliminarea restricției privind transferul la cerere între instituții de la nivelul aceluiași palier administrativ.  15. Clarificarea cadrului general cu privire la funcțiile specifice și echivalarea acestora cu funcțiile publice generale, stabilirea nivelului actului normativ prin care funcțiile specifice pot fi înființate, precum și înființarea unor funcții publice generale sau specifice, prin raportare la atribuții specifice unei funcții sau instituții.  16. Clarificarea condițiilor privind numirea sau încetarea raporturilor juridice ale persoanelor angajate cu contract de muncă, de management sau la cabinetul demnitarului.  17. Introducerea cadrelor de competență;  introducerea obligativității formării profesionale ca și condiție la promovarea funcționarilor publici.  F. Răspunderea administrativă  1. Definirea răspunderii administrative atât din perspectiva elementelor sale intrinseci, cât și raportat la celelalte forme de răspundere juridică.  2. Reglementarea principiilor aplicabile răspunderii administrative.  3. Reglementarea elementelor principale ale formelor de răspundere administrativă: disciplinară, contravențională și patrimonială.  G. Serviciile publice  1. Reglementarea, pentru prima dată în legislația din România, a unui cadru general privind serviciile publice.  2. Reglementarea principiilor aplicabile serviciilor publice - transparența, egalitatea de tratament, continuitatea, adaptabilitatea, accesibilitatea, responsabilitatea furnizării serviciului public, furnizarea serviciilor publice cu respectarea normelor/standardelor de calitate.  3. Clasificarea serviciilor publice, în funcție de o serie de criterii - servicii de interes economic și servicii de interes non-economic general, servicii de interes național și servicii de interes local, servicii publice prestate/furnizate în mod unitar de o autoritate publică/un organism prestator de servicii publice și servicii publice prestate/furnizate în comun.  4. Reglementarea obligației de serviciu public în sensul definirii acestora ca îndatoriri și cerințe specifice impuse organismelor prestatoare.  5. Stabilirea unor elemente generale de delimitare a serviciilor de interes economic general de serviciile non-economice de interes general, având ca element principal de diferențiere criteriul caracterului economic al activității desfășurate.  6. Stabilirea regulilor generale de reglementare, înființare și încetare a serviciilor publice, prin precizarea autorităților care au competență de reglementare a serviciilor publice, a autorităților care au competență de înființare/organizare a structurii responsabile cu furnizarea/prestarea serviciilor publice, precum și a celor care au competențe în monitorizarea modului de prestare a serviciilor publice.  7. Reglementarea regulilor generale aplicabile modalităților de gestiune ale serviciilor publice (gestiunea directă și gestiunea delegată), precum și precizarea elementelor minime pe care trebuie să le conțină actul de delegare, în cazul gestiunii delegate. | | | | | | | | |
| 3. Alte informaţii | Proiectul de act normativ nu se referă la acest subiect. | | | | | | | | |
| ***Secţiunea a 3-a***  ***Impactul socio-economic al proiectului de act normativ*** | | | | | | | | | |
| 1. Impactul macroeconomic | | | Proiectul de act normativ nu se referă la acest subiect. | | | | | | |
| 11. Impactul asupra mediului concurenţial si domeniului ajutoarelor de stat | | | Proiectul de act normativ nu se referă la acest subiect. | | | | | | |
| 2. Impactul asupra mediului de afaceri | | | Proiectul de act normativ nu se referă la acest subiect. | | | | | | |
| 21.Impactul asupra sarcinilor administrative | | | Proiectul instituie o serie de obligații noi dar acestea sunt în principal în sarcina autorităților și instituții publice, precum instanțele, de exemplu în procesul de validare a mandatelor aleșilor locali, asupra Instituției Prefectului sau diverse obligații de raportare și comunicare de date precum cele asociate dezvoltării sistemului de evidență a ocupării în sectorul public. În același timp, prin eliminarea unor avize, se simplifică diverse proceduri vizând cariera funcționarului public. | | | | | | |
| 22. Impactul asupra întreprinderilor micii și mijlocii | | | Proiectul de act normativ nu se referă la acest subiect | | | | | | |
| 3. Impactul social | | | Prin prevederile sale proiectul are impact atât asupra diferitelor categorii de personal din administrația publică, în special a funcționarilor publici și instituțiilor publice/autorităților publice cărora li se aplică în mod direct, dar și impact indirect, în sensul furnizării, într-o formă integrată, a principalelor norme care reglementează domeniul administrației publice, asigurând astfel premisele creșterii transparenței cu privire la activitatea administrației publice și la regulile pe care aceasta trebuie să le respecte. | | | | | | |
| 4. Impactul asupra mediului | | | Proiectul de act normativ nu se referă la acest subiect. | | | | | | |
| 5. Alte informații | | |  | | | | | | |
| ***Secţiunea a 4-a***  ***Impactul financiar asupra bugetului general consolidat, atât pe termen scurt, pentru anul curent, cat si pe termen lung (pe 5 ani)*** | | | | | | | | | |
| - mii lei -| | | | | | | | | | |
| Indicatori | | Anul curent  2017 | | | Următorii 4 ani  2018 2019 2020 2021 | | | | Media pe 5 ani |
| 1 | | 2 | | | 3 | 4 | 5 | 6 | 7 |
| 1. Modificări ale veniturilor bugetare  plus/minus, din care:  a) buget de stat, din acesta  (i) impozit pe profit  (ii) impozit pe venit  b) bugete locale  (i) impozit pe profit  c) bugetul asigurărilor sociale de stat:  (i) contribuţii de asigurări | |  | | |  |  |  |  |  |
| 2. Modificări ale cheltuielilor bugetare, plus/minus, din care:  a) buget de stat, din acesta  (i) cheltuieli de personal  (ii) bunuri şi servicii  b) bugete locale  (i) cheltuieli de personal  (ii) bunuri si servicii  c) bugetul asigurărilor sociale de stat:  (i) cheltuieli de personal  (ii) bunuri si servicii | |  | | |  |  |  |  |  |
| 3. Impact financiar, plus/minus, din care:  a) buget de stat  b) bugete locale | |  | | |  |  |  |  |  |
| 4. Propuneri pentru acoperirea creşterii cheltuielilor bugetare | |  | | |  |  |  |  |  |
| 5. Propuneri pentru a compensa reducerea  veniturilor bugetare | |  | | |  |  |  |  |  |
| 6. Calcule detaliate privind fundamentarea modificărilor veniturilor si/sau cheltuielilor bugetare | |  | | |  |  |  |  |  |
| 7. Alte informaţii | | Finanțarea măsurilor prevăzute în acest Cod se va efectua în limita fondurilor aprobate anual prin legile bugetare anuale, precum și din alte surse legal constituite, potrivit legii.” | | | | | | | |
| ***Secţiunea a 5-a***  ***Efectele proiectului de act normativ asupra legislaţiei în vigoare*** | | | | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; | | | | **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**  **I. Acte normative în vigoare care vor fi abrogate ca urmare a intrării în vigoare a proiectului de act normativ:**  1) Legea nr. 340/2004 privind prefectul şi instituţia prefectului, republicată în Monitorul Oficial al României, Partea I, nr.225 din 24 martie 2008;  2) Legea nr. 188/1999 privind Statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările și completările ulterioare, cu excepția art. 20, 201-2010, art. 60 alin. (3), 601-604, 621 - 6213 și Anexa nr. 2 care se aplică și în anul 2020 pentru realizarea evaluării performanțelor profesionale individuale ale funcționarilor publici pentru activitatea realizată în anul 2019;  3) Legea nr. 90/2001 pentru organizarea şi funcţionarea Guvernului şi a ministerelor, publicată în Monitorul Oficial al României, Partea I, nr. 164 din 2 aprilie 2001, cu modificările și completările ulterioare;  4) Ordonanța de urgență a Guvernului nr. 17/2009 privind stabilirea unor măsuri pentru reorganizarea aparatului de lucru al Guvernului, publicată în Monitorul Oficial al României, Partea I, nr. 145 din 9 martie 2009, aprobată cu modificări prin Legea nr. 198/2013, cu modificările și completările ulterioare;  5) Legea nr. 215/2001 a administraţiei publice locale, republicată în Monitorul Oficial al României, Partea I, nr.123 din 20 februarie 2007, cu modificările și completările ulterioare;  6) Ordonanța Guvernului nr. 35/2002 pentru aprobarea Regulamentului-cadru de organizare şi funcţionare a consiliilor locale, publicată în Monitorul Oficial al României, Partea I, nr. 90 din 2 februarie 2002, aprobată cu modificări prin Legea nr.673/2002;  7) Ordonanța Guvernului nr. 53/2002 privind Statutul-cadru al unităţii administrativ-teritoriale, publicată în Monitorul Oficial al României, Partea I, nr. 633 din 27 august 2002, cu modificările și completările ulterioare;  8) Legea nr. 393/2004 privind Statutul aleşilor locali, publicată în Monitorul Oficial al României, Partea I, nr. 912 din 7 octombrie 2004, cu modificările și completările ulterioare;  9) Legea cadru nr. 195/2006 a descentralizării, publicată în Monitorul Oficial al României, Partea I, nr. 453 din 25 mai 2006, cu modificările și completările ulterioare;  10) Ordonanța Guvernului nr. 32/1998 privind organizarea cabinetului demnitarului din administraţia publică centrală, publicată în Monitorul Oficial al României, Partea I, nr. 42 din 30 ianuarie 1998, aprobată cu modificări prin Legea nr. 760/2001, cu modificările şi completările ulterioare;  11) Legea nr. 7/2004 privind Codul de conduită a funcţionarilor publici, republicată în Monitorul Oficial al României, Partea I, nr.525 din 2 august 2007;  12) Legea nr. 477/2004 privind Codul de conduită a personalului contractual din autorităţile şi instituţiile publice, publicată în Monitorul Oficial al României, Partea I, nr. 1105 din 26 noiembrie 2006;  13) Legea nr. 213/1998 privind bunurile proprietate publică, publicată în Monitorul Oficial al României, Partea I, nr. 448 din 24 noiembrie 1998, cu modificările și completările ulterioare;  14) Decretul nr. 478/1954 privitor la donațiile făcute statului;  15) Ordonanța de urgență a Guvernului nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007;  16) Hotărârea Guvernului nr. 168/2007 pentru aprobarea Normelor metodologice de aplicare a Ordonanţei de urgenţă a Guvernului nr. 54/2006 privind regimul contractelor de concesiune de bunuri proprietate publică, publicată în Monitorul Oficial al României, Partea I, nr 146 din 28 februarie 2007;  17) Hotărârea Guvernului nr. 832/2007 pentru aprobarea Regulamentului privind organizarea şi desfăşurarea programului de formare specializată pentru ocuparea unei funcţii publice corespunzătoare categoriei înalţilor funcţionari publici.  **II. Acte normative în vigoare care vor fi modificate ca urmare a intrării în vigoare a proiectului de act normativ:**  1) Legea contenciosului administrativ nr. 554/2004, publicată în Monitorul Oficial al României, Partea I, nr. 1154 din 07 decembrie 2004, cu modificările şi completările ulterioare;  2) Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, publicată în Monitorul Oficial al României, Partea I, nr. 621 din 2 septembrie 2010, cu modificările și completările ulterioare;  3) Legea nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali, cu modificările și completările ulterioare, publicată în Monitorul Oficial al României, Partea I, nr. 349 din 20 mai 2015;  4) Legea nr. 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi, publicată în  Monitorul Oficial al României, Partea I, nr. 408 din 24 iulie 2001, cu modificările și completările ulterioare;  5) Legea nr. 2/1968 privind organizarea administrativă a teritoriului Republicii Socialiste România, publicată în Buletinul Oficial nr. 17-18 din 17 februarie 1968, republicată, cu modificările și completările ulterioare;  **b) acte normative ce urmează a fi elaborate/modificate în vederea implementării noilor dispoziţii:**  1) Hotărâre a Guvernului pentru aprobarea normelor privind organizarea și desfășurarea proiectului pilot de organizare a concursului de ocupare a unor funcții publice vacante;  2) Hotărâre a Guvernului pentru aprobarea normelor privind organizarea și dezvoltarea carierei funcționarilor publici;  3) Hotărâre a Guvernului pentru aprobarea normelor privind modul de constituire, organizare şi funcţionare a comisiilor de disciplină, precum şi componenţa, atribuţiile, modul de sesizare şi procedura de lucru ale acestora;  4) Hotărâre a Guvernului pentru aprobarea normelor privind modul de constituire, organizare şi funcţionare a comisiilor paritare, precum şi componenţa, atribuţiile şi procedura de lucru ale acestora;  5) Hotărâre a Guvernului pentru aprobarea normelor privind formarea profesională a funcționarilor publici și întocmirea planului de perfecționare profesională a funcționarilor publici;  6) Hotărâre a Guvernului privind întocmirea, actualizarea și administrarea Sistemului electronic național de evidență a ocupării în sectorul public**;**  7) Hotărâre a Guvernului pentru aprobarea normelor procedura de desemnare, atribuțiile, modalitatea de organizare a activității și procedura de evaluare a performanțelor profesionale individuale ale consilierului de etică, precum și modalitatea de raportare a instituțiilor și autorităților în scopul asigurării implementării, monitorizării, și controlului respectării principiilor și normelor privind conduita funcționarilor publici  8) Hotărâre a Guvernului pentru aprobarea regulamentului cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare a personalului contractual plătit din fonduri publice  9) Hotărâre a Guvernului pentru aprobarea normelor privind intrarea în categoria înalților funcționari publici, managementul carierei și mobilitatea înalților funcționari publici  10) Hotărâre a Guvernului privind conţinutul, competenţa şi procedura de elaborare a cadrelor de competenţă  11) Hotărâre a Guvernului pentru aprobarea normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;  12) Hotărâre a Guvernului pentru aprobarea procedurii privind încasarea redevenței obținută prin concesionare din activități de exploatare a resurselor la suprafață;  13) Hotărâre a Guvernului privind organizarea și funcționarea Agenției Naționale a Funcționarilor Publici;  14) Hotărâre a Guvernului pentru stabilirea instituțiilor publice şi organele de specialitate ale administrației publice centrale coordonate de prim-ministru, prin Cancelaria Prim‑Ministrului;  15) Hotărâre a Guvernului privind organizarea și atribuțiile Secretariatului General al Guvernului;  16) Hotărâre a Guvernului privind stabilirea atribuțiilor subprefecților  17) Hotărâre a Guvernului privind stabilirea organigramei şi a modului de funcționare ale instituției prefectului;  18) Hotărâre a Guvernului privind stabilirea atribuțiilor colegiului prefectural;  19) Hotărâre a Guvernului privind stabilirea atribuțiilor cancelariei prefectului şi ale oficiilor prefecturale;  20) Hotărâre a Guvernului pentru aprobarea plafonului maxim privind cheltuielile pentru locuinţa de serviciu, cheltuielile pentru cazare şi unele cheltuieli pentru deplasarea prefecţilor şi subprefecţilor.  21) Hotărâri ale Guvernului pentru aprobarea metodologiilor de utilizare de către autoritățile administrației publice locale a bazelor de date aferente serviciilor publice care sunt descentralizate prin legi sectoriale de descentralizare;  22) Hotărâre a Guvernului pentru aprobarea modelului legitimației și a modelului semnului distinctiv pentru aleșii locali;  23) Hotărâre a Guvernului pentru aprobarea normelor metodologice privind acordarea indemnizației pentru limită de vârstă pentru primar, viceprimar, preşedinte al consiliului judeţean şi vicepreşedinte al consiliului judeţean. | | | | | |
| 11. Compatibilitatea proiectului de act normativ cu legislaţia în domeniul achiziţiilor public. | | | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | | | Proiectul de act normativ nu se referă la acest subiect. | | | | | |
| 3. Masuri normative necesare aplicării directe a actelor normative comunitare | | | | Proiectul de act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | | | | Proiectul de act normativ nu se referă la acest subiect. | | | | | |
| 5. Alte acte normative si/sau documente internaţionale din care decurg angajamente | | | | Proiectul de act normativ nu se referă la acest subiect. | | | | | |
| 6. Alte informaţii | | | |  | | | | | |
| ***Secţiunea a 6-a***  ***Consultările efectuate în vederea elaborării proiectului de act normativ*** | | | | | | | | | |
| 1. Informaţii privind procesul de consultare cu organizaţii neguvernamentale, instituite de cercetare si alte organisme implicate | | | | Proiectul de ordonanță a fost supus procedurilor de consultare, cu respectarea prevederilor legale în vigoare.  De asemenea, proiectul de act normativ a valorificat soluții identificate în amplele demersuri de consultare desfășurate în perioada 2015-2018 prin raportare la:   * activitatea Grupului de lucru pentru definitivarea proiectului Codului administrativ din care au făcut parte atât reprezentanți ai autorităților și instituțiilor publice, cât și reprezentanți ai organizațiilor neguvernamentale, instituții publice de învățământ superior precum și reprezentanți ai structurilor asociative ale autorităților administrației publice locale. * Proiectul de Cod Administrativ care a parcurs procedura parlamentară în perioada dec. 2017-aprilie 2019 și pentru elaborarea căruia au fost organizate o serie de întâlniri cu autorități și instituții publice, organizații profesionale, precum și cu structurile asociative ale autorităților administrației publice locale. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | | |  | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | | Structurile asociative ale autorităților administrației publice locale au fost consultate; acestea au răspuns prin adresele: Uniunea Națională a Consiliilor Județene din România prin adresa nr. 185/28.05.2019 (înregistrată la MDRAP cu nr. 73115/28.05.2019), Asociația Orașelor din România prin adresa 44/02.05.2019 (înregistrată la MDRAP cu nr. 61574/02.05.2019), Asociația Comunelor din România prin adresa nr. 346/28.05.2019 (înregistrată la MDRAP cu nr. 73490/29.05.2019), Asociația Municipiilor din România prin adresa nr. 379/30.05.2019 (înregistrată la MDRAP nr. 74359/30.05.2019). | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii  Guvernului nr.750/2005 privind constituirea consiliilor interministeriale permanente | | | | Proiectul de act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | | Proiectul de act normativ necesită avizul Consiliului Legislativ, Consiliul Economic și Social. | | | | | |
| 6. Alte informaţii | | | |  | | | | | |
| ***Secţiunea a 7-a***  ***Activităţi de informare publică privind elaborarea şi implementarea proiectului de act normativ*** | | | | | | | | | |
| 1. Informarea societăţii civile cu privire la necesitatea elaborării proiectului de act normativ | | | |  | | | | | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele sănătăţii şi securităţii cetăţenilor sau diversităţii biologice | | | | Proiectul de act normativ nu se referă la acest subiect. | | | | | |
| 3. Alte informaţii | | | |  | | | | | |
| ***Secţiunea a 8-a***  ***Măsuri de implementare*** | | | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competențelor instituţiilor existente | | | |  | | | | | |
| 2. Alte informaţii | | | |  | | | | | |

Pentru considerentele de mai sus, a fost elaborat prezentul proiect de ordonanță de urgență privind Codul administrativ, pe care îl supunem spre adoptare.

|  |  |  |
| --- | --- | --- |
| **Viceprim-ministru,**  **Ministrul dezvoltării regionale și administraţiei publice**  **Vasile-Daniel SUCIU**   |  |  | | --- | --- | | **Președintele Agenției Naționale a Funcționarilor Publici**  **Felix Vasile COZMA** | **Președintele Autorității Electorale Permanente**  **Constantin-Florin MITULEȚU-BUICĂ** | |
| |  |  | | --- | --- | | **Avizăm favorabil:** | | | **Viceprim-ministru, ministrul mediului**  **Grațiela Leocadia GAVRILESCU** | **Viceprim-ministru**  **Viorel ȘTEFAN** | | **Viceprim-ministru pentru implementarea**  **Parteneriatelor strategice ale României**  **Ana BIRCHALL**  **Ministrul afacerilor externe**  **Teodor-Viorel MELEȘCANU**  **Ministrul fondurilor europene, interimar**  **Eugen Orlando TEODOROVICI**  **Ministrul agriculturii și dezvoltării rurale**  **Petre DAEA**  **Ministrul economiei**  **Niculae BĂDĂLĂU** | **Ministrul afacerilor interne**  **Carmen Daniela DAN**  **Ministrul apărării naționale**  **Gabriel-Beniamin LEȘ**  **Ministrul muncii și justiției sociale**  **Marius-Constantin BUDĂI**  **Ministrul educației naționale**  **Ecaterina ANDRONESCU**  **Ministrul energiei**  **Anton ANTON** | | **Ministrul transporturilor**  **Alexandru Răzvan CUC**  **Ministrul sănătății**  **Sorina PINTEA**  **Ministrul apelor și pădurilor**  **Ioan DENEȘ**  **Ministrul comunicațiilor și societății informaționale**  **Alexandru PETRESCU**  **Ministrul turismului**  **Bogdan Gheorghe TRIF**  **Ministrul justiției, interimar**  **Ana BIRCHALL**  **Secretarul General al Guvernului**  **Toni GREBLĂ** | **Ministrul pentru mediul de afaceri, comerț și antreprenoriat**  **Ștefan-Radu OPREA**  **Ministrul culturii și identității naționale**  **Valer-Daniel BREAZ**  **Ministrul cercetării și inovării**  **Nicolae HURDUC**  **Ministrul tineretului și sportului**  **Constantin-Bogdan MATEI**  **Ministrul pentru relația cu Parlamentul**  **Viorel ILIE**  **Ministrul finanțelor publice**  **Eugen Orlando TEODOROVICI**  **Ministrul pentru românii de pretutindeni, interimar**  **Ștefan-Radu OPREA** | |
|  |